section_heading: Live izvedbe
paragraph_text: Po prvi je puta Madonna pjesmu uživo izvela na svojoj prvoj koncertnoj turneji The Virgin Tour (1985.). Nosila je plavi prozirni top ispod kojega se video crni prsluk, ružičastu suknju i jaknu. Na sebi je imala i križ oko vrata. Pjesmu je izvela u izvornoj verziji. Nastup nije bio uključen na VHS izdanje Live – The Virgin Tour iz 1985. 150px|right|thumb|"Borderline" na [[Sticky & Sweet Tour 2008. za vrijeme "Old School" segmenta]] "Borderline" se našla na popisu pjesama za Sticky & Sweet Tour u 2008. godini za vrijeme “Old School” segmenta. Madonna je imala kratke hlačice za vježbanje, tenisice i čarape na nogama. Odjeću je osmislio Jeremy Scott, a zamislio je to kao vraćanje u Madonnine stare dane u New Yorku. Na ekranu u pozadini su se pojavljivali graffiti umjetnika Keith Harringa. Madonna je pjesmu otpjevala s ružičastom električnom gitarom u punk-pop verziji, dok su se u pozadini prikazivali Harringsonove slike. Nekesa Mumbi Moody iz “USA today” je izvedbu nazvala “rokerskom”, dok je Caryn Ganz iz “Rolling Stonea” nazvala ovu izvedbu “jeftinim trikom”. Pjesma nije bila uključena u drugom dijelu turneje u 2009. godini, Tamo ju je zamijenila rock verzija također starog hita “Dress You Up”.